Мікіта Дзмітрыевіч Капленка

Мікіта Капленка (нар. , ) — беларускі футбаліст, паўабаронца расійскага клуба «Сокал» з Саратава.

 Клубная кар’ера 
Выхаванец дзіцячай школы мінскага «Дынама», з 2011 года пачаў выступаць за дубль клуба. У дублі апусціўся з першапачатковай пазіцыі нападніка на пазіцыю паўабаронцы. Сезон 2015 правёў у арэндзе ў клубе Першай лігі «Бяроза-2010».

У студзені 2016 года «Бяроза-2010» спыніла існаванне, і Капленка вярнуўся ў «Дынама», дзе стаў працаваць з асноўнай камандай. Сезон 2016, аднак, пачаў у дублі, пазней стаў трапляць на лаўку запасных асноўнай каманды. 4 чэрвеня 2016 года дэбютаваў у Вышэйшай лізе, адгуляўшы ўвесь матч супраць брэсцкага «Дынама» (4:1), і з таго часу замацаваўся ў асноўным складзе мінчан на пазіцыі апорнага паўабаронцы. У лістападзе 2016 года падпісаў новы двухгадовы кантракт з дынамаўцамі.

Пачынаў сезон 2017 у якасці асноўнага апорнага паўабаронцы. Улетку страціў месца ў складзе і стаў часцей заставацца на лаўцы запасных, у кастрычніку вярнуўся ў асноўны склад. У красавіку 2018 года падоўжыў кантракт з «Дынама».

Сезон 2019 пачынаў у дублі, з мая стаў выступаць у стартавым складзе асноўнай каманды, аднак з верасня часцей заставаўся на лаўцы запасных. У студзені 2020 года кантракт з дынамаўцамі быў разарваны, і неўзабаве паўабаронца стаў іграком жодзінскага «Тарпеда-БелАЗ». Прапусціў пачатак сезона 2020, у далейшым замацаваўся ў складзе жодзінцаў і дапамог клубу выйграць бронзавыя медалі чэмпіянату.

У студзені 2021 года пакінуў «Тарпеда-БелАЗ» і неўзабаве стаў іграком «Чайкі» з расійскай ФНЛ. У ліпені 2021 года «Чайка» была адпраўлена ў трэці дывізіён. Паўабаронца яшчэ некаторы час гуляў за каманду, аднак у жніўні пакінуў клуб.

У верасні 2021 года папоўніў склад астраханскага «Валгара». Пакінуў клуб у лістападзе 2022 года.

У снежні 2022 года падпісаў трохгадовы кантракт з салігорскім «Шахцёрам». У чэрвені 2024 года пакінуў «Шахцёр» і далучыўся да саратаўскага «Сокала».

 Міжнародная кар’ера 
У 2012 годзе гуляў за юнацкую зборную Беларусі ў кваліфікацыі чэмпіянату Еўропы.

25 студзеня 2014 года дэбютаваў у моладзевай зборнай Беларусі, выйшаўшы на замену ў сярэдзіне другога тайму матча супраць Казахстана на Кубку Садружнасці ў Санкт-Пецярбургу. Пазней трывала выклікаўся ў моладзевую зборную, хоць часцей заставаўся на лаўцы запасных. Усяго за моладзевую зборную правёў 7 матчаў.

 Дасягненні 
 Срэбраны прызёр чэмпіянату Беларусі: 2017
 Бронзавы прызёр чэмпіянату Беларусі (3): 2016, 2018, 2020
 Уладальнік Суперкубка Беларусі: 2023

 Статыстыка выступленняў 
СезонДывізіёнКлубМатчыГалы 2011  дубль  Дынама  1  0 2012  дубль  Дынама  30  7 2013  дубль  Дынама  30  3 2014  дубль  Дынама  30  2 2015  Д2  Бяроза-2010  26  7 2016  Д1  Дынама  16  0 2017  Д1  Дынама  20  0 2018  Д1  Дынама  23  0 2019  Д1  Дынама  14  0 2020  Д1  Тарпеда-БелАЗ  17  1 2020/21 (2)  Д2  Чайка  8  0 2021/22 (пач.)  Д3  Чайка  3  0 2021/22  Д2  Валгар  24  0 2022/23 (1)  Д2  Валгар  5  0 2023  Д1  Шахцёр  22  1 2024 (1)  Д1  Шахцёр  9  0

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Бяроза-2010
Катэгорыя:Ігракі ФК Тарпеда-БелАЗ
Катэгорыя:Ігракі ФК Чайка Песчанакопскае
Катэгорыя:Ігракі ФК Валгар Астрахань
Катэгорыя:Ігракі ФК Шахцёр Салігорск
Катэгорыя:Ігракі ФК Сокал Саратаў